NARIADENIE KOMISIE (ES) č. 1598/2004
z 10. septembra 2004
o zastavení rybolovu kambaly (lepidorhombus spp.) pre plavidlá plaviace sa pod vlajkou Portugalska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993 ktorým sa zriaďuje kontrolný systém spoločnej politiky rybolovu (1) najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003 ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov (2) stanovuje kvóty na rok 2004 pre kambalu (lepidorhombus spp.)
(2)
S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu bude považovať za vyčerpanú.
(3)
Podľa informácií oznámených Komisii výlovy kambaly (lepidorhombus spp.) vo vodách oblasti ICES VIIIc, IX, X CECAF 34.1.1 (vody ES) plavidlami plaviacimi sa pod vlajkou Portugalska alebo plavidlami zaregistrovanými v Portugalsku dosiahli kvótu pridelenú na rok 2004. Portugalsko zakázalo loviť tieto zásoby od 14. júna 2004. Z tohto dôvodu je potrebné stanoviť tento dátum,
PRIJALA TOTO NARIADENIE:
Článok 1
Kvóta pridelená Portugalsku na rok 2004 pre výlovy kambaly (lepidorhombus spp.) vo vodách oblasti ICES VIIIc, IX, X CECAF 34.1.1 (vody ES) plavidlami plaviacimi sa pod vlajkou Portugalska alebo plavidlami zaregistrovanými v Portugalsku sa považuje za vyčerpanú.
Rybolov kambaly vo vodách oblasti ICES VIIIc, IX, X CECAF 34.1.1 (vody ES) plavidlami plaviacimi sa pod vlajkou Portugalska alebo plavidlami zaregistrovanými v Portugalsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej únie.
Toto nariadenie je uplatniteľné od 14. júna 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. septembra 2004